Na temelju članka 5. stavka 1. točke 6. i stavka 11. Zakona o sigurnosti prometa na cestama („Narodne novine“, broj 67/08., 48/10., 74/11., 80/13., 158/13., 92/14., 64/15., 108/17.,70/19., 42/20., 85/22. i 114/22.), članka 57. Odluke o komunalnom redu (“Službene novine Općine Čavle”, broj 7/19, 9/19, 12/20, 4/21 i 10/23) u vezi s člankom 104. stavkom 1. točkom 3. Zakona o komunalnom gospodarstvu (“Narodne novine”, broj: 68/18., 110/18. i 32/20.) i članka 19. Statuta Općine Čavle (˝Službene novine Primorsko-goranske županije˝ broj: 20/14, 26/14, 27/15, 12/18, 41/18, ˝Službene novine Općine Čavle˝ broj: 3/21. 12/21 -pročišćeni tekst 04/22),uz prethodnu suglasnost Ministarstva unutarnjih poslova, broj: \_\_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_, Općinsko vijeće Općine Čavle na \_\_\_ sjednici, održanoj \_\_\_\_\_\_\_\_\_\_\_\_\_\_\_\_ 2024., donijelo je

**ODLUKU**

**o javnim parkiralištima na području Općine Čavle**

1. **OPĆE ODREDBE**

**Članak 1.**

1) Ovim se Odlukom o javnim parkiralištima na području Općine Čavle (dalje u tekstu: „Odluka“) određuje povjeravanje obavljanja uslužne komunalne djelatnosti usluge parkiranja te se uređuju uvjeti pružanja, odnosno korištenja komunalne usluge parkiranja, međusobna prava i obveze isporučitelja i korisnika komunalne usluge te način obračuna i plaćanja isporučene komunalne usluge parkiranja vozila na javnim parkiralištima na području Općine Čavle.

2) Prometni elaborat izrađen od strane Viribus unitis j.d.o.o., Fužine, iz lipnja 2024. godine čini sastavni dio ove Odluke.

**Članak 2.**

1) Uslužna komunalna djelatnost iz stavka 1. ovoga članka povjerava se Komunalnom društvu Čavle d.o.o. za komunalne djelatnosti, Krenovac 2, Čavle, OIB: 59280967177 (u daljnjem tekstu: „Isporučitelj komunalne usluge“), na neodređeno vrijeme.

2) Isporučitelj komunalne usluge dužan je uslužnu komunalnu djelatnost usluge parkiranja na uređenim javnim površinama obavljati u skladu:

* s ovlastima iz ove Odluke te svim propisima koji uređuju obavljanje navedene uslužne komunalne djelatnosti,
* s načelima komunalnog gospodarstva,
* s odredbama sklopljenog ugovora s Općinom Čavle,
* s pravilima struke, redovito, savjesno i s pozornošću dobrog gospodara.

3) Općine Čavle i Isporučitelj komunalne usluge sklapaju ugovor kojim uređuju međusobna prava i obveze glede obavljanja djelatnosti.

4) Isporučitelj komunalne usluge u svrhu obavljanja komunalne djelatnosti usluge parkiranja u skladu sa Zakonom o komunalnom gospodarstvu i propisima donesenim na temelju tog Zakona te u skladu s posebnim propisima, ovom Odlukom i uz prethodnu suglasnost Općinskog vijeća Općine Čavle donosi opće uvjete kojima kao isporučitelj komunalne usluge utvrđuje uvjete pružanja odnosno korištenja komunalne usluge parkiranja, međusobna prava i obveze isporučitelja i korisnika komunalne usluge parkiranja i način mjerenja, obračuna i plaćanja isporučene komunalne usluge parkiranja (dalje u tekstu: Opći uvjeti) na području Općine Čavle i sklapa s korisnikom komunalne usluge ugovor o isporuci komunalne usluge parkiranja, ako ovom Odlukom i Općim uvjetima nije drugačije određeno.

5) Isporučitelj komunalne usluge dužan je donijeti cjenik komunalnih usluga parkiranja te za njega, kao i za svaku njegovu izmjenu ili dopunu, pribaviti prethodnu suglasnost Općinskog vijeća Općine Čavle.

**Članak 3.**

1) Korisnik komunalne usluge parkiranja je vlasnik vozila koji koristi parkiralište pod naplatom i koji je evidentiran u odgovarajućim evidencijama Ministarstva unutarnjih poslova, prema registracijskoj oznaci vozila, a za vozila koja nisu evidentirana, vlasnik vozila utvrđuje se na drugi način.

2) Korisnikom se smatra i vlasnik vozila, primatelj leasinga kojemu je vozilo prepušteno na korištenje na temelju pravnog posla leasinga, najmoprimac kojem je osoba koja obavlja registriranu djelatnost rent-a-car usluge prepustila vozilo na korištenje na temelju ugovora o najmu.

**Članak 4.**

1) Pod komunalnom uslugom parkiranja podrazumijeva se obavljanje tehničkih i organizacijskih poslova, naplata i nadzor nad parkiranjem vozila te drugi poslovi na uređenim javnim parkiralištima na području Općine Čavle, u skladu s odredbama ove Odluke te svim propisima koji uređuju obavljanje navedenih poslova.

2) Korisnik usluge obvezan je koristiti usluge na način i pod uvjetima utvrđenim ovom Odlukom uvjetima isporuke i cjenikom usluge parkiranja.

**II. UVJETI PRUŽANJA KOMUNALNE USLUGE**

**Članak 5.**

1) Zaustavljanjem ili parkiranjem vozila na javnom parkiralištu s naplatom označenom horizontalnom ili vertikalnom prometnom signalizacijom korisnik parkirališta, odnosno vlasnik vozila zaključuje s Isporučiteljem usluge Ugovor o korištenju javnog parkirališta s naplatom uz korištenje dnevne parkirališne karte prihvaćajući propisane opće uvjete ugovora o korištenju javnih parkirališta s naplatom.

2) Ugovorom iz stavka 1. ovog članka isključuje se čuvanje vozila te odgovornost za oštećenje ili krađu vozila.

3) Službena vozila (vozila hitne medicinske po moći, policije, vojske, vatrogasnih vozila i ostalih interventnih vozila) ne plaćaju naknadu parkiranja.

**Članak 6.**

1) Javna parkirališta mogu biti stalna ili privremena, ulična ili izvan ulična.

2) Stalna javna parkirališta su parkirališta na kojima se parkiranje naplaćuje tijekom cijele kalendarske godine.

3) Privremena javna parkirališta su parkirališta na kojima se parkiranje naplaćuje tijekom privremene regulacije prometa, organizacije prigodnih manifestacija, priredbi i slično.

4) Ulična javna parkirališta su parkirališta posebno označena propisanom horizontalnom ili vertikalnom signalizacijom na kolniku i nogostupu na nerazvrstanim cestama u skladu s propisima o sigurnosti prometa te tehničkom dokumentacijom.

5) Izvan ulična javna parkirališta su parkirališta koja se nalaze izvan kolnika, a označena su propisanom vertikalnom ili horizontalnom signalizacijom u skladu s ovom odlukom i prostorno su definirana posebnim projektom.

6) Javno parkiralište može biti uređeno kao otvoreno ili zatvoreno javno parkiralište.

7) Otvoreno javno parkiralište je parkiralište bez automatske i poluautomatske kontrole ulaza i izlaza.

8) Zatvoreno javno parkiralište je parkiralište sa automatskom i poluautomatskom kontrolom ulaza i izlaza odnosno kontrolom ulaza i izlaza putem ovlaštene osobe Isporučitelja komunalne usluge.

9) Za javna parkirališta na kojima se obavlja naplata parkiranja na području Općine Čavle određena je jedna jedinstvena zona.

**Članak 7.**

1) Parkirališna zona obuhvaća sljedeće područje:

*izvan ulična parkirališta:*

 Iza Čebuharove kuće

 Trg hrvatskih branitelja

 Parkiralište Doma kulture Čavle

*ulična parkirališta:*

 ulica Čavja od kućnog broja 31 do zgrade Doma kulture Čavle (Čavja 17)

 ulica Čavja od kućnog broja 49 do zgrade Osnovne škole Čavle (Čavja 47)

1. **MEĐUSOBNA PRAVA I OBAVEZE ISPORUČITELJA I KORISNIKA KOMUNALNE USLUGE PARKIRANJA**

**Članak 8.**

1) Isporučitelj usluge obavlja uslugu parkiranja na javnim parkiralištima na području Općine Čavle koja podrazumijeva poslove navedene u članku 25. stavku 1. Zakona o komunalnom gospodarstvu, sukladno Općim uvjetima.

**Članak 9.**

1) Korisnik javnih parkirališta dužan je parkirati vozilo na parkirališno mjesto na način kako je označeno prometnom signalizacijom.

2) Zabranjeno je parkiranje vozila na način da uzrokuje smetnju drugim korisnicima javnih parkirališta, bilo da blokira ulaz ili izlaz, bilo da predstavlja prepreku.

3) Na javnim parkiralištima zabranjeno je parkiranje vozila bez registarskih oznaka, odnosno kojima se registarska oznaka ne može sa sigurnošću utvrditi (prekrivena registarska oznaka, dotrajala i sl.), a takva vozila uklonit će se s parkirališnog mjesta na trošak vlasnika vozila uz obvezu podmirenja svih nastalih troškova.

**Članak 10.**

1) Parkirna karta je dokaz o sklopljenom ugovoru o korištenju komunalne usluge, na temelju koje Korisnik ostvaruje pravo korištenja uređene javne površine, odnosno parkirnog mjesta na parkiralištu s naplatom označenog horizontalnom ili vertikalnom prometnom signalizacijom.

2) Smatra se da je vlasnik, odnosno vozač parkiranog vozila, koji je parkirao vozilo na uređenoj javnoj površini, odnosno na parkirnom mjestu na parkiralištu s naplatom označenom horizontalnom ili vertikalnom prometnom signalizacijom, a koji nema valjanu parkirnu kartu ili mu je vrijeme plaćanja isteklo, zaključio s Isporučiteljem usluge ugovor o naplati dnevne parkirne karte te da isti pristaje na kupnju i preuzimanje dnevne parkirne karte koju mu ovlaštena osoba Isporučitelja usluge dostavlja na vozilo ostavljajući istu pod brisačem vjetrobranskog stakla ili na drugi prikladan način.

3) Ovlaštene osobe koriste se odgovarajućom tehničkom opremom koja omogućuje evidentiranje mjesta i vremena parkiranja, marke, tipa i registarske oznake vozila te ispisivanje dnevne karte i naloga za plaćanje dnevne karte, a sve u skladu s odredbama općih uvjeta ugovora o korištenju javnih parkirališta s naplatom.

4) Dnevnu kartu i nalog za plaćanje dnevne karte izdaje osoba ovlaštena za nadzor nad parkiranjem.

5) Osoba ovlaštena za nadzor nad parkiranjem dnevnu kartu i nalog za plaćanje dnevne karte pričvršćuje ispod brisača vjetrobranskog stakla vozila ili iste uručuje osobno na zahtjev korisnika parkiranja.

6) Stavljanjem dnevne parkirne karte na vidljivo mjesto dostava se smatra izvršenom te je korisnik dužan platiti dnevnu parkirnu kartu u roku od 8 (osam) dana.

7) Svako uništenje ili oštećenje dnevne parkirne karte nema utjecaja na valjanost dostavljanja i ne odgađa njezino plaćanje.

8) Cijena dnevne parkirne karte za korištenje javnih parkirališta s naplatom određuje se Općim uvijetima.

9) Isporučitelj usluge obvezan je na uređenim javnim površinama s naplatom, na odgovarajući način istaknuti cjenik usluga i druge obavijesti važne za Korisnika.

**Članak 11.**

1) Korisnikom javnog parkirališta s naplatom koji podliježe plaćanju dnevne karte smatra se vlasnik vozila koji je evidentiran u odgovarajućim evidencijama Ministarstva unutarnjih poslova, prema registracijskoj oznaci vozila, a za vozila koja nisu evidentirana, vlasnik vozila utvrđuje se na drugi način.

**Članak 12.**

1) Za pravne i fizičke osobe (obrtnici), koje imaju sjedište u ulicama oko parkirališnih zona i za njihove zaposlenike te za osobe s invaliditetom, mogu se uvesti povlašteni uvjeti parkiranja u pogledu trajanja i cijene.

2) Izgled, sadržaj i vrijeme važenja povlaštenih parkirnih karata utvrđuje Isporučitelj usluge parkiranja sukladno Općim uvjetima.

**Članak 13.**

1) Za korištenje javnih parkirališta pod povlaštenim uvjetima Isporučitelj komunalne usluge izdaje povlaštenu parkirnu kartu (u daljnjem tekstu: povlaštena karta) sukladno Općim uvjetima.

2) Uvjete za stjecanje i korištenje, kao i postupak izdavanja povlaštene karte detaljnije uređuje Isporučitelj komunalne usluge u Općim uvjetima polazeći od javnog interesa, objektivnog i razumnog opravdanja odnosno legitimnog cilja koji se time postiže.

3) Javna parkirališta za koja se može kupiti povlaštena karta određuje Isporučitelj komunalne usluge.

**Članak 14.**

1) Korisnik javnog parkirališta s naplatom ostvaruje pravo korištenja javnog parkirališta s naplatom po povlaštenim uvjetima samo ako ima valjanu povlaštenu kartu.

2) Valjana povlaštena karta je ona parkirališna karta iz koje je vidljivo da vrijedi: a) za vozilo za koje je izdana, tj. za registracijsku oznaku parkiranog vozila, b) za vremensko razdoblje u kojem se koristi javno parkirališno mjesto s naplatom.

**IV. NAČIN NAPLATE, OBRAČUNA I PLAĆANJA USLUGE**

**Članak 15.**

1) Isporučitelj usluge određuje način obilježavanja parkirališta s naplatom horizontalnom i vertikalnom signalizacijom, sukladno propisima o sigurnosti prometa.

**Članak 16.**

1) Naplata naknade za parkiranje može se obavljati automatski, poluautomatski ili putem GSM operatera.

2) Automatska naplata podrazumijeva istodobnu kupnju i preuzimanje parkirne karte na parkiralištu putem parkirnog automata.

3) Poluautomatska naplata podrazumijeva preuzimanje parkirne karte u automatu, a plaćanje naknade za parkiranje obavlja ovlaštena osoba Isporučitelja usluge.

4) Naplata putem GSM operatera smatra se plaćanje naknade za parkiranje upućivanjem SMS poruke odgovarajućeg sadržaja odgovarajućem operateru koji Korisnika povratnom SMS porukom obavještava da je plaćanje naknade za parkiranje prihvaćeno.

**Članak 17.**

1) U korištenju parkirališta s naplatom, a označenog horizontalnom ili vertikalnom prometnom signalizacijom u upotrebi su slijedeće vrste parkirnih karata: satna i dnevna parkirna karta.

2) Izgled i sadržaj parkirnih karata određuje Isporučitelj usluge.

3) Satna karta je valjana ako je iz nje vidljivo da je plaćena za vremensko razdoblje u kojem se koristi i za određenu parkirališnu zonu.

4) Osim toga, mora biti vidljiva i registarska oznaka vozila za koje je plaćeno parkiranje.

5) Dnevna parkirna karta vrijedi 24 sata od trenutka izdavanja naloga za plaćanje dnevnih parkirnih karti od strane ovlaštene osobe Isporučitelja usluge.

6) Ukoliko korisnik prilikom parkiranja vozila zauzme dva parkirališna mjesta, smatrat će se da je sa Isporučiteljem usluge sklopio ugovor o korištenju dva parkirališna mjesta na javnom parkiralištu u trajanju od 24 sata od trenutka izdavanja naloga za plaćanje dnevnih parkirnih karti od strane ovlaštene osobe Isporučitelja usluge.

**Članak 18.**

1) Parkirna karta može se izdati u materijaliziranom i nematerijaliziranom obliku.

2) Materijalizirana karta može biti izdana na papiru, u obliku naljepnice, na magnetskoj kartici ili drugom odgovarajućem mediju.

3) Nematerijalizirana karta izdaje se kao potvrda u elektroničkom obliku.

4) Izgled, sadržaj i vrijeme važenja parkirne karte određuje Isporučitelj usluge, a mora sadržavati osnovne informacije za Korisnike o pružatelju usluge, nazivu usluge, cijeni i vremenskom razdoblju trajanja.

**Članak 19.**

1) Korisnik ne mora kupljenu parkirnu kartu za automatsku / poluautomatsku naplatu vidljivo istaknuti s unutarnje strane vjetrobranskog stakla budući da je uplata za određenu registarsku oznaku vidljiva u sustavu Isporučitelja usluge.

2) Za plaćanje parkiranja putem mobilnog telefona Korisnik mora imati povratnu SMS poruku da je platio naknadu.

3) Isporučitelj usluge ne odgovara za potvrde o plaćanju SMS-om, već je to u nadležnosti tele-operatera koji Korisnik koristi.

**Članak 20.**

1) Ako Korisnik ne plati dnevnu parkirnu kartu u zadanom roku, Isporučitelj će mu izdati opomenu - račun za navedenu komunalnu uslugu i dostaviti ga na kućnu adresu iz evidencije Ministarstva unutarnjih poslova.

2) Isporučitelj će pokrenuti samostalno ili ustupanjem potraživanja sudski postupak za naplatu dnevne parkirne karte za sve dospjele i nepodmirene izdane račune za dnevne parkirne karte.

3) Korisniku za kojeg je utvrđena obveza plaćanja dnevne parkirne karte može se naplatiti nagodbena karta u visini 50% iznosa cijene dnevne parkirne karte u roku od 3 (tri) dana od dana izdavanja dnevne parkirne karte.

**Članak 21.**

1) Parkiranje na parkiralištu s naplatom nije dopušteno teretnom vozilu nosivosti veće od 1.5 t, njegovom priključnom vozilu, autobusu, kampera, kamp i drugim prikolicama te radnom stroju.

**Članak 22.**

1) Na parkiralištu se posebno označavaju parkirališna mjesta rezervirana za vozila osoba s invaliditetom oznakom posebnog znaka za pristupačnost, a koja se mogu koristiti samo kada je znak za pristupačnost vidljivo istaknut na vozilu te kada vozilom upravlja ili se u njemu nalazi osoba s invaliditetom.

2) Zabranjeno je neovlašteno zaustavljanje i parkiranje na rezerviranom parkirališnom mjestu za osobe s invaliditetom. Vozila osoba s invaliditetom označena sukladno Pravilniku o znaku pristupačnosti (»Narodne novine« broj 78/08 i 87/14) i člankom 40. Zakona o sigurnosti prometa na cestama (»Narodne novine« broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22) imaju pravo parkirati na mjestima označenim za invalide bez naknade.

**V. ZAVRŠNE ODREDBE**

**Članak 23.**

1) Ova Odluka o javnim parkiralištima stupa na snagu osmoga dana od dana objave u „Službenim novinama Općine Čavle“, a objavit će se i na mrežnim stranicama Općine Čavle.

PREDSJEDNIK OPĆINSKOG VIJEĆA

Norbert Mavrinac

KLASA:

URBROJ: